Selepas ini, kami akan kongsikan 10 pemain
yang akan mewakili Amerika dalam Olimpik 1992.
Terdapat spekulasi tentang siapa yang terpilih dan tidak terpilih.
Ketika itu, saya dah fikirkan perancangan seterusnya…
dan tiba-tiba, Pesuruhjaya Stern hubungi saya dan kata,
"Hei, Earvin. Kami mahu awak sertai Olimpik."
Jika mahu membentuk satu pasukan,
cari ketua pasukan terhebat terlebih dahulu.
Siapa lagi kalau bukan pemain yang pimpin pasukannya menangi lima kejuaraan NBA?
Magic Johnson.
Saya amat teruja. Kami pun berbincang tentangnya.
Kemudian, dia kata, "Tapi kita ada satu masalah."
Saya tanya, "Masalah apa?"
"Larry dan Michael."
Saya hubungi Larry dan kata, "LB, ini peluang terakhir untuk kita bermain."
Kita perlu sertainya. Awak perlu sertainya."
Saya beritahu dia, saya tak mahu sertai.
Saya cuma nak tamatkan musim ini.
Saya rasa, saya tak dapat sertai.
Dia kata, "Earvin, saya sakit belakang," dan "Entahlah."
Saya cakap, "Awak cuma perlu berdiri di hujung
atau berdekatan jaring.
Awak tak perlu buat apa-apa. Saya akan baling bola kepada awak.
Awak cuma perlu buat jaringan."
"Awak masih boleh buat jaringan, bukan?"
"Saya boleh buat sambil pejam mata."
Saya perlu sertai.
Tak kisahlah saya boleh main atau tidak. Saya perlu sertai pasukan itu.
Akhirnya, dia bersetuju.
Michael paling susah dipujuk.
Michael, awak telah putuskan
akan sertai Olimpik atau tidak?
Saya teringin nak sertainya, tapi saya perlu tumpukan
sepenuh perhatian padanya berbanding pada Chicago Bulls.
Jadi buat masa ini, saya fikir, saya takkan sertainya.
Saya kata, "Dengar sini.
Saya dah lama teringin untuk sepasukan dengan awak dan Larry.
Kita akan berseronok bersama-sama
sebab kita tak pernah meluangkan masa bersama-sama."
Saya terpaksa pujuk dia dan akhirnya dia setuju.
Pasukan Impian.
Pasukan bola keranjang terhebat dianggotai Magic, Michael, Ewing dan Bird.
Pemain terbaik NBA.
WILLOW BAY HOS, NBA INSIDE STUFF 1991-1998
Ia amat mengujakan kerana kehebatan para pemainnya.
Semua orang sangat teruja.
Dia bawa era Showtime ke Barcelona.
Magic!
DETIK MAGIC - BINTANG BOLA KERANJANG AS CURI HATI RAKYAT SEPANYOL
Saya tak mahu mereka fikir mereka perlu tanggung beban saya,
maksud saya, sembilan pemain lain.
Jadi, sesi latihan mungkin antara sesi main bola keranjang terbaik
pernah saya lakukan.
Dia macam pembunuh berwajah comel.
Setiap sesi latihan seperti satu peperangan.
Dia mahu buktikan dia dah kembali.
Saya pula mahu buktikan kepadanya, saya pemain handal terbaharu.
Kami selalu luangkan masa bersama dan detik itu buatkan kami rapat.
SPIKE LEE RAKAN & PEMBIKIN FILEM
Saya di Barcelona dan melepak bersama Magic, Charles Barkley dan MJ.
Kami seperti sekumpulan kawan rapat yang dah biasa bergurau kasar.
Michael memang pandai bergurau kasar
dan Magic pula tak boleh terima.
Kami dua orang pesaing yang tak mahu kalah.
Kami akan beraksi.
Kami akan tunjukkan aksi hebat dan saya datang untuk menang.
PASUKAN IMPIAN MENENTANG CROATIA UNTUK REBUT KEMENANGAN
Pasukan impian buat Amerika, mimpi ngeri buat pihak lawan.
Jika kami dapat kekalkan prestasi hebat sebegitu,
kemungkinan besar kami boleh menang.
Tidak dinafikan, Magic menambahkan keunikan
dalam pasukan Olimpik '92.
Seperti dijangka, mereka memenangi pingat emas di Barcelona.
Pasukan Impian membuatkan saya yakin dan percaya yang,
"Hei, Earvin, awak akan baik-baik saja."
Awak akan hidup lama.
Awak masih boleh beraksi. Badan awak masih bertenaga."
Sebab pada masa itu, saya tidak lagi alami kesan sampingan ubat.
Dia berikan keyakinan kepada puluhan juta orang…
ADAM SILVER PESURUHJAYA NBA
…yang turut alami keadaan sama,
dan menyaksikan Magic beraksi di peringkat tinggi.
Pada waktu dan tempoh itu,
Magic telah pun berbincang dengan David keinginannya untuk kembali sertai liga.
Setelah undur diri daripada sukan, yang penting bukan perlawanan.
Tapi penerimaan ke dalam satu kumpulan.
Saya mahu jadi sebahagian daripadanya sekali lagi.
Kurang setahun lalu…
kita menyangka akan saksikan kemunculan terakhir Magic Johnson di gelanggang.
Bintang Lakers tersebut mengundur diri kerana virus yang mengakibatkan AIDS.
Tapi kemudian, Magic sertai Pasukan Impian, menang pingat emas Olimpik
dan kini, kembali menyertai NBA.
Saya tinggalkan sukan ini tidak seperti yang diingini
dan ia bukan penamat yang sempurna.
John Wayne undur diri dengan hebat.
Itulah gaya dia.
Akhirnya.
Hari ini hari menggembirakan bagi saya.
Saya bekerja keras untuk kembali,
dan saya seronok dapat kembali…
Jadi, itu saja saya nak katakan.
Saya mahu dia beraksi, demi kebaikan saya.
Ada kemungkinan kami boleh menang lagi dengan Magic.
Kami boleh kembali sertai Perlawanan Akhir.
Saya dapat bantu Lakers sekali lagi macam dulu.
Saya masih rasa meremang bercakap tentangnya sekarang.
MAGIC: 'GELANGGANG BOLA KERANJANG MEMANGGIL SAYA'
PERASAAN CAMPUR BAUR TENTANG MAGIC & AIDS
Kemunculan semula Earvin mencetuskan kontroversi.
Para pemain dalam liga itu tak selesa.
LON ROSEN EJEN MAGIC 1987-1996
Karl Malone mengaku secara terbuka.
Saya harap, saya takkan berlanggar dengan Magic.
Saya tak kisah berlanggar dengan orang lain.
Tapi kenyataannya, jika seseorang itu dijangkiti virus AIDS,
saya tak dapat beraksi bersungguh-sungguh seperti yang sepatutnya.
Jika mereka tak dapat hormati keputusan saya, ia amat malang.
Apabila pemain terkemuka membuat kenyataan sebegitu,
ia amat sukar diterima.
Saya baru beraksi dengan Karl.
Kami sertai Perlawanan All-Star dan Pasukan Impian.
Tiba-tiba, dia ada masalah menentang saya dalam musim biasa?
Saya rasa seolah-olah dikhianati.
GARY VITTI JURULATIH KECERGASAN LAKERS 1984-2016
Kini terdapat satu gangguan besar.
Kami beraksi dalam perlawanan pramusim di Carolina Utara,
dan malangnya, dia alami luka cakaran.
Permainan dihentikan.
Apabila dia datang ke kerusi pemain,
saya pandang atas, dan penonton serta kamera tertumpu kepada saya.
Saya perasan reaksi para pemain
yang tak selesa.
Saya dapat lihat, sikap mereka berubah sepenuhnya.
A.C. GREEN PENYERANG LAKERS 1985-1993
Suasana ketika itu amat tegang walaupun tiada sesiapa bersuara.
Saya tertanya, "Mereka tengok apa?"
Saya masih ingat para wartawan kata, "Oh, Tuhan."
"Magic alami luka cakaran. Dia berdarah."
"Apa mereka akan buat?"
Saya ada sarung tangan dalam poket belakang.
Kami ada protokol. Saya yang tulis protokol itu.
Saya tak boleh pakai sarung tangan itu.
Jika saya pakai, ia akan menyampaikan mesej yang mengelirukan.
Selama ini kami kata, dia takkan menjangkiti kita.
Jika kita takkan dijangkiti, kenapa pakai sarung tangan?
Saya perasan, semua orang nampak resah
dan perhatian asyik tertumpu pada situasi itu.
Ia amat membebankan.
Saya perlu hadapinya sepanjang tahun.
Kemunculan semula Magic Johnson berakhir sebelum sempat ia bermula.
MAGIC UNDUR DIRI SEKALI LAGI AKIBAT KONTROVERSI
Hari ini, bintang bola keranjang itu mengatakan akan undur diri buat selamanya
disebabkan kontroversi berkaitan keputusannya untuk kembali beraksi
walaupun dijangkiti virus AIDS.
Terlalu banyak laporan negatif dalam media.
Keseronokan pun berakhir,
tapi saya bersimpati terhadap Magic sebab dia masih sayangkan sukan ini.
Sebelum ini awak kata, awak dilahirkan untuk bermain bola keranjang.
Saya mahu tahu pendapat terkini awak tentang kenyataan itu.
Tentu awak rasa sangat kecewa.
Orang ramai tak faham sebagai remaja, itu saja…
Maksud saya, kami cuma fikir tentang bola keranjang.
Pada waktu itu, bola keranjang ialah hidup kami.
Awak kata, awak mahu undur diri dengan hebat macam John Wayne.
- Ya. - Awak nak lakukanya dengan cara awak.
Tepat sekali.
Kini, awak takkan dapat peluang itu.
Penamat sempurna adalah jika saya dapat sertai musim ini.
Tapi, kisah saya takkan berpenghujung.
Saya dan Cookie banyak kali bercinta dan berpisah
sejak kami 18 tahun, dan kini kami berkahwin.
Kami bakal menerima cahaya mata.
Kami ada Andre.
Hubungan dia dan Andre sangat istimewa.
Ia detik yang istimewa buat kami,
memikirkan keluarga Johnson bakal berkembang.
Magic, maklumat penting tentang Earvin Johnson III,
dia seberat empat kilogram. Tahniah.
AKHIR NBA
Terima kasih. Saya terharu.
Setelah EJ dilahirkan, saya rasa lega
kerana saya selalu dengar, "Menurut pemahaman kami tentang penyakit ini…
jika si ibu tidak dijangkiti, si anak pun takkan dijangkiti."
Tapi jauh di sudut fikiran, saya asyik tertanya,
"Adakah dia akan sihat? Dia akan nampak okey?"
"Adakah dia akan sakit?"
Kemudian dia pun lahir dan dia sangat comel.
Kesihatannya baik dan itu satu kelegaan bagi kami.
Apa khabar?
Hei, awak nampak menawan.
- Jangan begitu. - Bawa Earvin III.
Magic nyatakan dalam bukunya. Dia sangat lucu.
Semasa bayi hampir lahir, Magic berada dalam bilik bersalin
dan Cookie sedang meneran.
Apabila nampak kepala bayi keluar, apa awak buat?
Saya beritahu semua orang, "Berhenti."
Betul.
Mereka saling berpandangan, "Kenapa?"
Saya kata, "Saya nak anak lahir diiringi lagu Luther Vandross."
Walaupun kami dah ada anak dan Earvin sangat hebat,
perkara paling sukar ialah perasaan buntu.
Saya tak main permainan yang saya suka dan hal itu menyedihkan.
Saya tiada di bilik lokar, menaiki bas,
dan tidak berjuang setiap malam bersama rakan-rakan saya.
Saya taasub dengan bola keranjang.
Saya taasub dengan keinginan menjadi yang terbaik.
Seumur hidup saya, saya taasub dengan kemenangan.
Dia cuma tahu bertanding dalam bola keranjang.
JERRY WEST PENGURUS BESAR LAKERS 1982-1994
Apa pemain bola keranjang terhandal mahu lakukan dalam hidupnya,
semasa kemuncak kerjayanya sebagai seorang pemain,
apa dia akan buat untuk memuaskan nafsunya terhadap sukan ini?
Itulah yang sering kami bualkan.
ISIAH THOMAS PEMAIN PERTAHANAN PISTONS
"Siapa kita? Kita mahu jadi apa?"
Sebab kami tak boleh sekadar jadi pemain bola keranjang saja.
Saya perlu muhasabah diri dan fikir,
"Hei, Earvin. Okey, biar saya cuba fikirkan."
Saya membesar dalam keadaan miskin tapi, impian saya besar.
Saya selalu bermimpi pergi jauh dari kampung halaman
dan komuniti saya.
Semasa kecil, ada satu iklan Camay terkenal
yang selalu ditayangkan dalam televisyen.
BERSIH & LEMBUT
Sesetengah gadis fikir, bersih saja sudah memadai.
Saya bukan sekadar mahu bersih.
Dalam iklan itu, ada tab mandian bulat yang besar. Saya kata,
"Suatu hari nanti, saya akan miliki tab mandi sebegitu."
Saya selalu cakap begitu.
Mereka akan balas, "Jangan mengarutlah."
Kami masih budak dan kami selalu kata, "Diamlah.
Awak takkan dapat miliki tab mandian itu."
Atau, "Awak takkan dapat lakukannya. Bagaimana awak nak kecapinya?"
Sebab kami tak sedar.
Lagipun, golongan yang biasa miliki perkara sebegitu bukan macam kami.
Jika anda pernah tonton filem The Help, begitulah keadaan di Lansing.
Berikan tepukan gemuruh untuk para pembantu.
Kami remaja yang bekerja di sebuah kelab desa…
GREG EATON - JOEL FERGUSON MENTOR, AHLI PERNIAGAAN LANSING
…dan kami selalu saling mengusik, sebab dia gilap kasut di dalam kelab
manakala saya di luar kelab jadi kedi dan sebagainya.
Kemudian, dia beritahu yang saya hamba petani
dan dia bekerja dalam rumah besar.
Begitulah keadaan di Lansing dulu.
Tapi anda nak tahu?
Saya sentiasa ada impian besar.
Jika saya mahu lakukan sesuatu, saya akan laksanakannya.
Apa saja yang saya mahu lakukan, ayah selalu kata, "Kamu perlu berusaha."
Bapa saya bekerja di syarikat General Motors,
dan lakukan dua, tiga pekerjaan pada masa sama.
LARRY JOHNSON ABANG
Ayah bekerja di stesen minyak Shell,
kemudian hari yang sama, dia pergi bekerja di General Motors selama lapan jam.
Dia lakukan perkhidmatan angkut sampah. Kami selalu angkat sampah.
Abang-abang saya malu setiap kali perlu angkat sampah
sebab kawan-kawan mereka akan nampak.
Kami selalu malu.
Kawan-kawan kami selalu sasarkan nombor 857
sebab nombor itu yang tertera pada tepi lori sampah.
Saya terlibat dalam banyak pergaduhan…
Saya tak kisah jika kawan-kawan saya nampak saya naik lori sampah.
Saya cuma mahu bersama ayah.
Dia idola saya.
Rumah saya sejauh satu setengah blok. Saya kenal dia
sejak dia lahir lagi.
Dia banyak mewarisi bapanya.
Nilai yang Earvin miliki dalam hidupnya adalah daripada ibu bapanya.
Saya masih ingat seolah-olah baru semalam terjadi.
Saya kata, "Ayah, saya perlukan duit.
Godzilla sedang ditayangkan di panggung wayang."
Semua orang mahu tonton Godzilla
di panggung wayang di pusat bandar.
PANGGUNG WAYANG
Ayah kata, "Ayah tak ada duit nak berikan kepada kamu."
Kemudian dia kata, "Mari ikut ayah." Saya jawab, "Okey."
Saya ikut dia ke garaj. Kemudian dia kata,
"Perkenalkan En. Pencedok, En. Pencakar dan En. Pemotong Rumput."
Saya kata…
Dia kata, "Kalau kamu nak duit,
kamu perlu gunakan salah satu peralatan ini untuk dapatkan duit."
Saya selalu berdoa salji turun di Lansing, Michigan,
supaya saya boleh bekerja dan dapatkan duit.
Saya selalu berusaha cari duit sendiri di kejiranan itu.
Sepanjang dia kenal saya, saya dah jadi ahli perniagaan.
Dia tak kenal saya sebelum saya jadi ahli perniagaan.
Earvin akan bekerja dengannya setiap kali cuti musim panas.
Dia bekerja separuh masa untuk Greg Eaton.
Earvin datang tepat pada masanya dan balik selepas selesai…
semua kerja yang dia perlu siapkan.
Dia takkan biarkan "separuh jalan."
Kami selalu buang sampah dan kemas pejabat.
Saya masih ingat Earvin selalu duduk di mejanya.
MAGIC UNTUK DIJUAL - PEMAIN BOLA KERANJANG PALING DIDAMBAKAN
Dia akan letakkan kakinya di atas meja.
Saya nampak dia duduk sambil angkat kaki di meja saya,
sebaik saja saya masuk.
Saya tanya, "Apa awak buat?" "Saya pura-pura jadi awak.
Saya jadi awak." Kami ketawa.
PELAJAR UNIVERSITI NEGERI MICHIGAN EARVIN JOHNSON YANG BERKELAS
Dia bayangkan dirinya sebagai seorang ahli perniagaan.
Dia selalu cakap tentang hal itu
setiap kali kami bincang tentang arah tuju selepas bersara sebagai pemain.
Kami duduk di tempat duduk belakang bas.
Mereka akan tanya, "Buck, awak nak jadi apa?"
Mereka panggil saya Buck.
Saya kata, "Saya akan tubuhkan perniagaan dan jadi ahli perniagaan."
Tapi pada masa sama, saya tak tahu nak mula dari mana.
Orang pertama saya hubungi ialah Dr. Jerry Buss.
Saya pergi jumpa dia.
Dia tanya, "Apa awak mahu lakukan selain bermain bola keranjang?"
Dia selalu tanya saya soalan itu.
Dia kata, "Earvin, apa matlamat awak? Apa impian awak?"
Serta, "Bagaimana awak mahu capai matlamat atau impian itu?
Apa strategi awak untuk mencapainya?"
Earvin merancang mahu gunakan popularitinya
untuk berkenalan dengan orang dalam dunia perniagaan.
Rakaman kamera A/B.
Ramai orang yang ajar dia selok-belok perniagaan
dan dia gunakan pengetahuan itu.
Jerry Buss banyak ajar dia tentang perniagaan.
Michael Ovitz banyak ajar dia tentang perniagaan.
Apabila kami jumpa Michael Ovitz,
dia banyak ajar Earvin tentang pelbagai perkara.
Dia datang dan duduk di sana. Kami bincang tentang perancangannya.
MICHAEL OVITZ EJEN TERKEMUKA HOLLYWOOD
Dia mulakan perbualan dengan mengatakan, "Saya tak mahu jadi atlet 40 tahun
yang dah bersara dan tiada kerja lain dan terpaksa jadi penjual kereta.
Saya mahu ada perniagaan sendiri."
Saya beritahu dia, perjalanan itu amat mencabar.
Perkara pertama saya buat ialah tolong dia melanggan
The Wall Street Journal, Fortune,
BusinessWeek dan Forbes.
Tempoh itu tempoh belajar buatnya.
Kami hubungi ketua syarikat Coca-Cola.
"Hei, boleh kita berjumpa? Magic Johnson mahu jumpa awak."
"Saya mahu jumpa ketua syarikat PepsiCo."
Kami jumpa pihak Pepsi dan sebagainya. Dia jumpa setiap orang di seluruh negara.
Dia sentiasa hubungi saya dan bertanyakan nasihat.
Earvin kata, "Saya perlu miliki beberapa jenis kemahiran.
Saya perlu luangkan masa dan tenaga
untuk pelajari kemahiran itu."
Saya rasa, Earvin tak pernah lupa
yang dia seorang bintang sukan.
Dia fikir imejnya sebagai seorang atlet
mengaburi kebolehannya untuk jadi seorang ahli perniagaan.
Saya rasa, dia sentiasa risau
yang dia takkan dianggap serius.
Dia akan sentiasa dianggap sebagai ahli sukan.
Proses peralihan itu amat sukar.
Itu yang orang ramai tak faham tentang seseorang atlet.
Setiap hari, jadual saya telah ditetapkan.
Sekarang, tiada sesiapa yang buat perancangan untuk saya.
Saya buntu.
Saya tiada matlamat.
Sebelum ini, matlamat saya Lakers. Kini saya perlu tumpukan tenaga,
minat dan semangat saya terhadap perkara lain.
Jadi, saya perlu tahu cara untuk bermula
dan arah yang perlu saya tuju.
29 APRIL 1992
Kita bersiaran langsung di Great Western Forum.
Saya masih ingat menghadiri perlawanan di Forum.
Saya dan Earvin hadiri perlawanan malam itu.
Earvin "Magic" Johnson.
Perlawanan dah tamat, kami mahu pulang
dan tiba-tiba, ada pengumuman.
Kami dilarang meninggalkan stadium.
…menuju ke kawasan Culver City.
Penonton tidak berganjak.
Saya akan jelaskan nanti.
Terdapat rusuhan di sekitar bandar Los Angeles.
Berhampiran Forum, sekitar tiga kilometer dari sini.
Saya masih ingat mereka kata,
"Ada rusuhan berlaku berhampiran arena.
Kami nasihatkan, jangan tinggalkan stadium buat masa ini
selagi keadaan belum selamat."
Apabila kami dibenarkan keluar, Earvin bawa kami masuk kereta
dan semasa kami memandu, jantung saya luruh.
Juri perbicaraan kes keganasan polis Los Angeles
telah membuat keputusan malam ini.
Empat pegawai polis yang dirakam
berulang kali memukul seorang lelaki tidak bersenjata,
didapati tidak bersalah dalam semua tuduhan, kecuali satu.
Kami berada di tengah Los Angeles.
Kami di tengah-tengah rusuhan itu.
SNOOP DOGG PEMINAT SETIA LAKERS
Apabila difikirkan semula…
setiap perbuatan mencetuskan tindak balas.
Selama ini, kami tak pernah membalas.
Kami selalu bersabar dan terima saja,
tapi pada hari itu, kami tak mampu lagi bersabar.
Setiap kali saya terfikir tentang Rodney King dan rusuhan itu…
Perkara yang saya tak suka ialah kami hancurkan komuniti kami sendiri.
Komuniti kulit hitam. Kedai-kedai dibakar,
dan ia menjejaskan komuniti di LA Selatan dan Compton.
Ia menjejaskan banyak komuniti.
Bukan saja kedai terbakar,
mereka juga kehilangan pekerjaan.
Saya nampak para pekerja datang di kebanyakan kedai itu
dan mereka menangis sebab telah kehilangan sumber rezeki.
Ramai pemimpin kulit hitam mula hubungi saya dan kata,
"Hei, kami perlukan awak.
Awak lebih berpengaruh, orang ramai akan dengar cakap awak.
Awak perlu membantu."
Kebanyakan penduduk yang ketinggalan,
ditinggalkan dan yang berikan sokongan lisan.
WAKIL RAKYAT, JOHN LEWIS D-GEORGIA
Berikan pertolongan kecil, semua itu tak penting.
Kita perlu lakukan lebih lagi.
Itulah permulaan untuk saya membawa perubahan.
Saya fikir, saya perlu bina perniagaan di kawasan bandar Amerika
Jika saya tak dapat bantu komuniti kulit hitam,
semua kejuaraan yang saya menangi cuma sia-sia.
Kita perlu turun padang dan gesa orang ramai untuk bangkit semula.
Saya kata, "Nak tahu apa yang dapat bantu saya?
Saya perlukan pejabat."
EN. EARVIN JOHNSON
Sekarang, setiap hari saya ke pejabat. Saya kembali sibuk.
Saya masih ingat temu duga pertama saya.
KAWANNA BROWN KETUA PEGAWAI OPERASI
Saya masuk ke pejabatnya,
dan serta-merta, dia tunjukkan identiti Earvin Johnson.
Dia bukan lagi Magic Johnson.
Magic Johnson cuma di gelanggang.
Earvin sedar sesuatu dalam diri saya
yang saya sendiri pun tak sedar.
Dia sedar perasaan saya terhadap komuniti tempat saya membesar.
Saya dibesarkan di LA Selatan.
Saya tinggal di LA semasa rusuhan dan ia berlaku di segenap tempat.
Saya boleh nampak kebakaran sebaik saja keluar rumah.
Tapi saya sayang kejiranan saya, komunitinya, dan…
Walaupun ketika itu agak mencabar.
Kejiranan tempat saya membesar sememangnya terabai.
Di sana tiada kafe utama.
Tiada panggung wayang.
Kami sedar, perkara pertama komuniti kulit hitam
dan juga komuniti Latin
teringin lakukan ialah membawa ahli keluarga mereka
menonton wayang,
kerana itulah yang mereka masih mampu lakukan.
Tapi, kami perlu memasuki kawasan komuniti lain untuk menonton wayang.
Kami harungi perjalanan selama 30, 40 minit untuk ke panggung wayang.
Saya dan Cookie suka menonton filem.
Kami tonton wayang semasa janji temu pertama.
Sangat kelakar. Sehingga kini, itulah aktiviti janji temu kami.
Tonton wayang setiap malam Sabtu.
Saya berjumpa Ken Lombard.
Ken berpengetahuan luas dalam bidang perniagaan panggung wayang.
KEN LOMBARD RAKAN KONGSI PERNIAGAAN
Earvin menjelaskan dia mahu terlibat dalam perniagaan panggung wayang
dan merupakan sesuatu yang dia minati.
Itulah pelaburan terbesar pertama saya menggunakan duit sendiri.
Itu peluang untuk kami melibatkan diri,
bina perniagaan dalam kalangan komuniti minoriti
yang tiada siapa lakukan pada waktu itu.
Setelah beredar dari mesyuarat,
saya yakin Earvin rakan kongsi paling sesuai.
Peter!
Dia datang bersama Ken Lombard.
Mereka kata, "Hei, kami tahu awak uruskan perniagaan pameran
dan mahu jadi tumpuan penonton.
Penduduk negara ini memang sangat suka menonton wayang…
PETER GUBER, KETUA PEGAWAI EKSEKUTIF, SONY PICTURES 1989-1995
…dan itu keutamaan mereka.
Para penonton sangat progresif dan sentiasa berubah,
dan kita boleh dapat banyak duit."
Saya fikir, "Itulah yang saya mahu."
Kami sedang kembangkan syarikat ke seluruh dunia.
Saya kata, "Di mana lokasinya?"
Dia kata, "Lapan kilometer dari sini ke Baldwin Hills."
Kita boleh gabungkan keperluan dan kemahuan ekonomi, peluang kreatif
dan matlamat di komuniti iu.
Kenyataan itu amat mengagumkan.
Saya betul-betul buat begini. Tanyalah dia.
Saya menjangkau ke meja sebelah sana dan kata, "Saya setuju."
PANGGUNG MAGIC
Kami tahu apa orang lain fikir.
Lokasinya di tengah kawasan geng samseng Bloods dan Crips.
Ia terletak di kawasan geng samseng berbeza
seperti Rollin' 60s di kawasan Crenshaw, sehingga ke Jungle,
kawasan geng P. Stones.
Satu insiden boleh jejaskan perniagaan kami.
Orang ramai fikir insiden akan terjadi.
Itulah yang buatkan saya marah. Jadi, saya perlu buktikan mereka salah.
Saya pun kata, "Ken, hubungi ketua geng samseng itu."
Saya mahu jumpa ketua geng Crips dan Bloods."
Dia kata, "Okey. Awak pasti?"
Saya balas, "Ya."
Kami pun jumpa mereka.
Saya bawa enam atau tujuh orang.
Mereka datang bersama kira-kira 35 orang.
Saya kata, "Saya bukan datang untuk cari pasal dengan kamu semua.
Tujuan saya nak jumpa kamu
ialah panggung ini akan membantu seluruh komuniti kulit hitam.
Saya mahu kamu datang.
Saya mahu ahli keluarga kamu datang.
Tapi, kamu perlu bersetuju, jangan melakukan keganasan
di luar atau di dalam panggung itu.
Saya mencipta peluang pekerjaan.
Jika ada ahli kamu yang mahu bekerja, saya akan terima mereka."
Semua orang menghormati dia.
Sudah tentu tiada siapa kenal dia sebagai ahli perniagaan,
tapi mereka hormati setiap aspek.
Di LA, kebanyakan mereka peminat bola keranjang
atau Lakers.
Jadi, sudah tentu mereka suka Earvin.
Kemudian, perjalanan kami bermula.
Sebelum Magic mula membina panggung wayang,
saya langsung tak ambil kisah tentangnya.
Kini, Magic menjadi wira kerana dia menunaikan janjinya.
Beri peluang pekerjaan untuk golongan yang terabai.
Usaha itu amat penting.
Filem mungkin memainkan peranan besar dalam budaya popular kita,
tapi di sesetengah kejiranan, filem tiada peranan langsung.
Namun, ia bakal berubah atas usaha Magic.
PANGGUNG MAGIC
Ini merupakan panggung wayang yang dibina oleh Magic Johnson,
yang terletak di tengah-tengah Daerah Crenshaw, LA.
Hari pembukaan amat meriah.
Saya tinggal berdekatan.
Seluruh kejiranan menghadirinya.
Kami ada skrin yang amat besar…
tempat duduk luas, udang bersalut,
ayam dan sos pedas.
Segala andaian seperti panggung akan diserang,
akan ada kejadian tembakan, pergaduhan dan sebagainya.
Semua itu tak berlaku.
Kami berjaya lenyapkan andaian buruk tentang pelanggan kulit hitam.
Ini panggung wayang terbaharu oleh Magic Johnson.
Dia miliki tiga atau empat panggung di seluruh negara.
Atlanta, Los Angeles, Houston, dan ini yang terbaharu
di Randall Utara, kawasan Cleveland.
Sebelum ini, tiada panggung wayang di Harlem Tengah.
Kini, kami ada sembilan skrin.
Satu lagi kelebihan ialah 80 peratus pekerja panggung
tinggal di kejiranan ini.
Perkara utama bukan duit.
Tapi tentang perubahan.
Mengubah dan menggiatkan semula komuniti itu
melalui cara berbeza yang tak pernah saya lihat sebelum ini.
Memandangkan idea itu membuahkan hasil,
orang ramai pun, mula perhatikan dengan teliti,
dan tertanya, "Adakah pembinaan panggung itu dapat diterima komuniti ini?
Betulkah ia akan berjaya?"
Bukan saja berjaya, malah ia berkembang dengan pantas.
Selepas panggung wayang, idea seterusnya ialah Starbucks.
PANDU LALU
Saya rasa ketika itu saya di New York. Saya nampak barisan panjang.
Saya nampak Starbucks, tapi pada waktu itu, saya tak tahu apa-apa.
Saya fikir, "Mereka beratur untuk beli kopi?"
Orang kulit hitam pun berbaris.
Saya terfikir, "Wah!
Mungkin ini perniagaan saya seterusnya."
Memperkenalkan, lelaki yang anda boleh gelar En. Kopi baharu.
Howard Schultz, CEO Starbucks dan orang kuat syarikat itu.
Apabila pergi ke bandar seperti Bandar New York, saya terkejut
sebab bandar menakjubkan seperti New York…
HOWARD SCHULTZ PRESIDEN, STARBUCKS COFFEE
…yang ada makanan sedap dan seni mengagumkan,
tidak mempunyai kopi yang berkualiti.
Saya curiga.
Apa Magic boleh lakukan bersama Starbucks…
dari segi kepentingan, keaslian dan relevan?
Pada waktu itu, saya cuma teruja nak berjumpa Magic Johnson.
Persoalannya ialah,
jika kita bawa Starbucks ke LA Selatan, sanggupkah mereka belanjakan empat dolar?
Jawapan Earvin ialah, "Orang ramai sanggup beli Gucci."
Setiap kali seseorang tak yakin akan kita,
dan Howard ada sebab untuk merasakan begitu,
kita perlu tunjukkan kepada mereka.
PANGGUNG MAGIC
Waiting to Exhale, filem pertama Whitney Houston ditayangkan.
Howard Schultz mahu datang menonton pada hari Jumaat itu.
Percayalah cakap saya, dia terkejut.
Suasananya luar biasa.
Beribu-ribu orang berkumpul di lobi.
Dia tengok barisan panjang.
Dia perhatikan orang ramai berbual di kaunter snek.
Dia nampak kami berbelanja banyak duit.
Dia ajak saya masuk.
Filem bermula. Watak Whitney berdepan masalah dengan kekasihnya.
Jadi, apa pendapat awak, Robin?
Saya amat sayangkan dia. Kini, kami ada satu lagi peluang,
saya tak nak jejaskannya dengan buatkan dia fikir saya tak percayakan dia.
Semua wanita dalam panggung jerit, "Tinggalkan dia. Kenapa masih bersamanya?"
Mereka bercakap pada skrin.
Penonton amat fokus
menonton filem itu.
Magic pun kata, "Tengoklah apa yang berlaku.
Ia berlaku kerana kami beri mereka medium
untuk berinteraksi dengan filem ini.
Inilah komuniti yang saya mahu cipta bersama awak di Starbucks."
Starbucks berkembang dengan sedikit sentuhan "magis."
Syarikat popular itu bekerjasama bersama Magic Johnson
untuk membawa syarikat itu ke lokasi baharu di kejiranan seluruh negara.
Tanpa disangka, rupa-rupanya…
PRESIDEN BARACK OBAMA
…orang kulit hitam pun minum kopi
dan menonton banyak filem.
Sedia?
Ia bukan sebab belas kasihan.
Malah, ia boleh menguntungkan para pelabur.
SPORTS ILLUSTRATED SYARIKAT MAGIC
NEWSWEEK IA BUKAN SEKADAR MAGIS
Kesungguhan saya sebagai pemain bola keranjang
sama saja apabila saya jadi ahli perniagaan.
Disiplin, fokus, rangka strategi,
pelaksanaan, kecemerlangan.
Earvin sentiasa fokus untuk perbaiki diri.
Kita perlu sentiasa berkembang dan maju.
Dia bekerjasama dengan antara rangkaian hamburger paling lama di LA.
Ya, Fatburger. Ya.
Ya.
Reben dipotong, menandakan satu lagi perniagaan baharu.
Sebuah gimnasium 24 Hour Fitness berhampiran Oakland,
ialah pelaburan terkini Magic Johnson di kejiranan urban itu.
Kami dapat tahu, tak banyak perumahan dan kedai runcit di kawasan bandar Amerika.
Kami perlu lakukan sesuatu.
Projek ini bukan saja akan jadi projek yang hebat,
malah projek yang amat diperlukan.
Matlamat utamanya ialah memberi peluang miliki hartanah
di komuniti minoriti di seluruh negara.
Sokongan kewangan tidak mencukupi.
Banyak pihak yang enggan jalin kerjasama.
Tapi kami berjaya buktikan mereka silap.
Bangunan baharu betul-betul dalam komuniti itu.
Bahagian atas ialah kondominium, dan bawahnya pusat beli-belah.
Banyak pihak mula sedar potensi kami
dan matlamat kami mula tercapai.
Kami merancang untuk jadi syarikat pembangunan paling utama
dalam komuniti minoriti di serata negara.
Kini, dia semakin yakin dalam bidang pelaburan…
LL COOL J RAKAN & IKON HIBURAN
…peruncitan dan francais.
Ada pihak mengatakan Magic Johnson mengubah komuniti bandar terabai.
Dia mencari orang yang miliki semangat dan visi yang sama,
dan sentiasa bekerja keras dan berikan hasil yang lebih baik.
Dia akan bangun pukul 4:00 pagi…
CHRISTINA FRANCIS PRESIDEN, JOHNSON ENTERPRISES
…dan sentiasa mematuhi etika kerjanya.
Kami perlu datang awal.
Kami bekerja pada waktu rehat.
Kami bekerja setiap Sabtu dan Ahad.
Saya sentiasa ke pejabat pada hari Sabtu atau Ahad
selama 15 tahun berturut-turut.
Setelah meninggalkan dunia bola keranjang,
Johnson kini beralih kepada dunia perniagaan.
Kini, dia menjadi pemilik panggung, restoran, pusat beli-belah,
Starbucks dan bidang hartanah.
Sebuah empayar yang dinilaikan berjumlah hampir setengah bilion dolar.
Earvin nak buat pelbagai perkara.
Saya risau kami tak tertanggung.
Dia seorang saja.
Saya dan Earvin selalu berbincang tentang miliki anak.
Hal itu diibincangkan sebelum kami berkahwin lagi.
Kami teringin miliki keluarga besar sebab dia pun ada ramai adik-beradik.
Tapi pada waktu itu,
tak banyak maklumat tentang pesakit HIV dan prospek memiliki anak.
Kami dinasihatkan untuk tidak hamil.
Saya ada dua anak lelaki.
Memandangkan saya dan Cookie tak dapat tambah anak,
kami putuskan untuk ambil anak angkat.
Bayi comel ini muncul dalam hidup kami.
Setelah dia dibawa pulang, saya tunjuk kepada EJ. Saya kata,
"EJ, tengok. Ini adik perempuan kamu."
Dia kata, "Comelnya. Dia sangat comel.
Pergi hantar dia balik."
Earvin mula rapat dengan anak-anak apabila mereka mula bertatih,
dan setelah mereka mula aktif.
Dia sangat sibuk. Dia perlu bangun awal untuk pergi kerja.
Dia juga sering ada urusan luar, dan jarang berada di rumah.
Walaupun dia kuat bekerja,
saya tahu, sebaik saja dia balik…
ELISA JOHNSON ANAK
…dia akan bawa saya makan aiskrim, tonton wayang,
atau luangkan masa bersama saya di pusat beli-belah
dan benarkan saya pilih pakaian kesukaan saya dan sebagainya.
Dia selalu bawa kami menonton wayang,
setiap kali dia tiada urusan.
Jika dia berada di rumah pada hujung minggu…
EJ JOHNSON ANAK
Dia akan bawa kami keluar.
Antara kenangan pertama yang saya ingat,
setiap kali ayah datang…
ANDRE JOHNSON ANAK
…ke Lansing, kami sekeluarga akan berkumpul.
Apabila umur saya 10 atau 11 tahun,
saya mula melawat LA sendirian.
Itulah kali pertama saya tengok bandar besar
dan melihat pantainya serta pergi ke Disneyland.
Saya dari pekan kecil Lansing. Jadi, LA terlalu menakjubkan.
Bagi saya, dia sentiasa ada dalam hidup kami.
Tapi dia memang kuat bekerja,
sebab dia mahu mengubah dirinya
dan empayarnya menjadi sesuatu yang dia inginkan.
Pada awalnya, semasa kami kecil,
ayah mahu saya terlibat dalam sukan dan sebagainya.
Tapi saya tak pernah meminati sukan
walaupun setiap kali balik sekolah, kami pergi tonton perlawanan bola keranjang.
Saya tak ada pilihan lain. Kami akan pergi ke Forum.
Itulah rutin kami setiap Jumaat.
Saya membesar menonton kejuaraan dan sebagainya.
Ramai lelaki dan kawan-kawan jumpa saya
dan kata, "Oh, Tuhan. Apa perasaan awak?"
Atau, "Perlawanan itu hebat!"
"Apabila bapa awak buat lontaran itu," dan sebagainya.
Saya tak faham apa-apa pun yang mereka katakan.
Kami daftarkan dia dalam sukan besbol, tapi dia akan keluar padang,
petik bunga dan berlari kepada saya dan kata, "Mak, ini untuk mak."
Dia petik bunga untuk saya.
Saya kata, "EJ, kamu perlu tangkap bola."
Saya dapat nombor jersinya semasa saya bermain bola keranjang.
Saya dapat nombor 32.
Saya amat tertekan setiap kali dia datang saksikan perlawanan saya.
Saya dapat rasakan, semua orang memerhatikan saya.
Saya selalu tekankan hal ini kepada anak-anak saya.
Setiap perbuatan kamu menggambarkan ibu bapa kamu.
Sebagai bapa, kita tentu mahu anak terlibat dalam sukan
dan jadi macam kita.
Saya selalu dengar, jika saya buat kesilapan,
ia lebih teruk daripada kesilapan bapa saya.
Jika saya beraksi hebat dalam perlawanan,
mereka akan kata, hebat tapi tak sehebat bapa saya ketika eranya.
Saya mula hilang minat terhadap bola keranjang pada usia muda.
Tapi sebenarnya, bagi saya,
tentu sukar untuk dia terima kenyataan
jika saya, Elisa atau Andre jadi protege bola keranjang,
berjaya dalam sukan itu atau jadi seperti LeBron James dan sebagainya.
Saya rasa, dia mahu jadi yang paling hebat dalam sukan itu.
Dia amat sukar melepaskan "dunia" itu
sebab dunia itu dirampas daripadanya.
Ketika itu, dia belum bersedia untuk tinggalkannya.
Dia sukakan persaingan.
Tapi bukan sebab dia mahukan perhatian.
Sebaliknya kerana sifat daya saing.
Saya rindu digasak, dilanggar dan melanggar pemain lain.
Saya rindu buat persiapan menentang pasukan lawan.
Saya mahu beraksi.
Kenapa saya tak beraksi?
Jadi, pada tahun 1996,
sekitar awal tahun, dia kata, "Saya mahu main semula."
Tapi saya tahu…
Saya tahu dia takkan bertahan lama.
Pagi ini, Johnson menjawab spekulasi tentang kemunculan semulanya.
Saya kembali. Betul.
Tiket Forum bakal habis setelah para peminat Lakers
dapat tahu Magic Johnson akan kembali sertai pasukan itu.
Saya sangat teruja. Saya tak lena tidur sejak dua, tiga hari lalu.
Tahun 1996, saya hadiri perlawanan pertamanya sejak dia kembali bermain.
Tiket habis terjual. Magic kembali di LA, semua.
MAGIC SEBAGAI PRESIDEN
Ketika itu, saya wartawan sukan yang bertugas di radio.
Saya fikir saya patut saksikan perlawanan itu.
JOHNSON KEMBALI SEBAGAI PEMAIN LAKERS MALAM INI
SELAMAT KEMBALI MAGIC
Saya mengagumi Magic semasa saya masih kecil.
JIMMY KIMMEL RAKAN & PELAWAK
Semasa kecil, saya selalu lukis gambarnya.
Saya dapat tengok dia kembali beraksi dengan hebat…
Magic berdekatan jaring dan menjaring!
Ia amat mengagumkan.
Ia bukan sekadar sukan.
Apabila menyertai Los Angeles Lakers malam tadi,
Magic Johnson menunjukkan aksi hebat seperti kebiasaan.
Dia mencatatkan 19 mata, lapan bola pantul dan 10 bantu jaring.
Saya gembira bagi pihaknya kerana dia dapat beraksi semula,
tapi,
bagi saya, ia bukanlah perkara yang bagus.
Magic Johnson mencabar Michael.
Magic Man tampil yakin untuk perlawanan Jumaat nanti
menentang raja NBA, Michael Jordan selepas kemunculan hebat malam tadi.
Magic cuba menjaring.
Ditepis oleh Pippen.
Kembali kepada Magic, cuba menjaring. Tersasar.
Saya sedih sebab itu perlawanan kedua menentang Chicago Bulls.
Lakers kalah teruk.
Saya kenal Michael. Saya berbual dengan dia selepas perlawanan.
Dia rasa bersalah.
Dia dan Dennis Rodman tewaskan Lakers dengan mudah.
Saya masih ingat Dennis Rodman cuba kawal Magic.
Kami suruh Dennis kawal Magic.
Magic menepis tangan Rodman,
memintasnya, Rodman dikenakan faul.
Dia akan…
Kami banyak menggertak semasa perlawanan.
Saya kata, "Hei, tahun 1992 saya kata ada pemain handal baharu."
"Bukan lagi Magic Johnson dan Larry Bird."
"Awak akan tewas dan kami akan menang."
Semangat kesukanan, kepantasan dan kelajuan sudah hilang.
Disebabkan kebolehannya menafsir gerak geri…
KURT RAMBIS PENYERANG LAKERS 1981-1988
…dia masih boleh tunjukkan aksinya di gelanggang.
Tapi semakin lama, kita akan mula rasa berbeza.
Dia tidak lagi teruja atau gembira seperti diharapkan.
Ia amat sukar dan berbeza.
…mengawal seperti yang dia cuba lakukan sekarang,
Blazers akan menang.
Mengejutkan, bukan?
Itulah yang buatkan dia sedar, "Okey, kini saya boleh undur diri.
MAGIC UNDUR DIRI SEKALI LAGI -- INI PENGAKHIRANNYA?
Suasananya sudah berubah.
Saya tak mahukannya lagi."
Ini bukan hari menyedihkan atau malang. Tapi hari indah
kerana Tuhan beri peluang untuk saya kembali
dan Tuhan akan sentiasa membantu saya setelah semua ini berakhir.
PUF! MAGIC LAKUKAN AKSI HILANGKAN DIRI TERAKHIR
Dia asyik cuba ulangi zaman kemegahannya,
walaupun ia takkan kembali.
Tapi pemikirannya…
Cara Earvin berfikir dan merancang,
dia sentiasa pandang ke depan dan ketika itulah, muncul visi baharu.
Dia akan jadi teruja dengan visi baharu.
Dia mahu cuba pelbagai perkara.
Dia buat kemunculan semula NBA dan juga miliki program TV.
Beberapa bulan lagi, Johnson akan mengacarakan The Magic Hour,
program bual bicara lewat malam.
Hai. Apa khabar? Sihat?
Di sebuah konvensyen untuk juruprogam televisyen baru-baru ini,
dia berkomunikasi dan bentangkan idea kepada setiap pegawai yang hadir.
Apa khabar? Selamat berkenalan.
Kami berbincang. Bagi saya, ideanya menarik.
Saya juga ingatkan dia, saya uruskan David Letterman,
dan menasihatinya yang bidang ini mencabar.
Kita ada Leno dan Letterman.
Awak telah memasuki bidang yang banyak persaingan.
- Ya. - Kenapa awak lakukannya?
Sebab ada banyak persaingan.
Secara langsung dari Los Angeles, inilah The Magic Hour.
The Magic Hour ialah…
Saya nak tekankan, saya amat meminati Magic Johnson…
Tapi program itu bukan saja antara program bual bicara paling teruk,
malah ia program televisyen paling teruk dalam sejarah.
Ramai pasangan kembar di barisan depan. Aduhai!
Lihatlah mereka.
- Demi saya? - Demi awak.
Tak lama kemudian, dia sedar dia tak mahu lakukannya setiap malam.
Sebab dia perlu tumpukan sepenuh perhatian pada program itu.
Dia tak minat begitu.
Sebab dia turut lakukan perkara lain.
Saya rasa, dia menyeksa diri dengan melakukan pelbagai perkara pada masa sama.
Earvin dan Magic ialah dua orang berbeza.
Magic ialah satu watak.
Dia lelaki yang dikenali seluruh dunia.
Dia sentiasa depan kamera, tersenyum,
ketawa dan sukakan perhatian.
Wataknya berbeza apabila tampil di depan kamera.
Di belakang kamera, dia seorang yang sangat pemalu
dan kadangkala pendiam.
Macam dalam filem Split. Semua personaliti mahu menyerlah.
Seolah-olah, kita sedang tengok Earvin,
tapi tiba-tiba sesuatu terjadi, kemudian Magic pula muncul.
Lucunya, saya dan ayah seperti miliki pemikiran yang sama
dan gaya fikir dan merancang kami sangat sama.
Dia cuba mencari identiti, sama macam saya.
Perjalanan untuk menjadi seperti sekarang amat mencabar bagi saya
dan sebab utamanya ialah bapa saya seorang yang terkemuka.
Dia selalu perhatikan saya semasa saya kecil.
Dia menguji saya…
Terutamanya ketika saya masih kecil, sebab saya amat meminati
perkara yang lebih feminin dan sebagainya.
Dia tak boleh terima.
Dia selalu akan main anak patung adik perempuannya
terutamanya patung Barbie,
dan menggayakannya dengan beberapa pakaian berbeza.
Banyak kali saya larang dia.
Setiap kali saya naik atas, dia akan main anak patung.
Saya selalu sorok patung Barbie dan kostum gaun di bawah katil.
Saya akan bersembunyi daripada ayah.
Saya seperti menjalani dua kehidupan berbeza.
Saya akan luangkan sejam
bersendirian dalam bilik, bergaya memakai gaun
berangan sebagai permaisuri kejam dan main anak patung.
Di sekolah, saya dapat jadi diri sendiri,
tapi apabila di rumah, watak saya berubah.
Ketika itu, kami pergi bercuti bersama anak-anak.
EJ berusia 13 tahun.
Kami bercuti di Hawaii dan ketika itu, saya perasan dia tengok budak lelaki lain.
Saya tanya dia dan kata,
"Kamu rasa kamu homoseksual dan suka budak lelaki?"
Dia jawab, "Ya, saya suka." Dia takut nak beritahu saya.
Sebelum dia mengaku, saya kata, "EJ, awak tak perlu beritahu saya.
Saya dah tahu."
Saya sedar beban yang dia tanggung selama ini mula hilang.
Saya rasa ketika itu, dia dah mengaku kepada Cookie,
tapi masih belum beritahu ayah.
Saya kata, "Mak ada dengan kamu dan sokong kamu. Mak sayang kamu.
Langkah seterusnya, bagaimana nak beritahu ayah?"
Setelah kami pulang bercuti,
saya putuskan untuk segera beritahu dia sebab saya nak selesaikan cepat.
Saya dah bersedia untuk teruskan hidup.
Ayah kata, "Kamu perlu maskulin dan jadi begini.
Bukan ini yang ayah mahu buat kamu." Saya diam saja
dan amat sedih mendengar kata-katanya.
Saya takkan tipu anda dengan mengatakan
saya terima keputusan EJ pada awalnya. Tidak.
EJ tinggalkan bilik. Saya marah dia.
Saya kata, "Saya tak sangka awak cakap begitu.
Itulah dirinya. Biarlah dia.
Biarlah dia jadi dirinya."
Saya masih ingat, saya bercakap dengan EJ selepas itu.
Ia amat sukar.
Sangat sukar.
- Apa khabar? - Hai.
Suatu malam, saya keluar melepak di LA
bersama kawan lelaki saya. Kami berpegangan tangan.
Apabila saya bangun tidur keesokan pagi, segalanya berubah.
Hal itu tersebar.
SOKONGAN BUAT ANAK LELAKI HOMOSEKSUAL MAGIC
Anak lelaki Magic Johnson, EJ, 20 tahun.
Gambarnya berpegangan tangan dengan teman lelakinya tersebar.
Pihak media menyoal kami
dan tanya, "Hei, dia homoseksual?"
Keadaan itu amat sukar bagi saya.
Saya patut lindungi anak-anak saya.
Itulah yang bapa saya ajar.
Tentang EJ, saya perlu fikirkan akibat tindakan saya
dan menerima yang itulah dirinya
dan saya tak boleh paksa dia ikut kehendak saya.
Saya perlu berubah. Bukan dia, tapi saya.
Kami berada di rumah pada suatu hari.
Saya dengar dia bercakap berhampiran bilik EJ,
dan saya tertanya, "Kenapa dia bangun awal?"
Saya beritahu dia, "Walau apa pun kamu nak jadi,
dan walau siapa pun kamu, ayah tetap akan sayang kamu."
Dia peluk saya dengan erat. Badan saya seperti mahu patah.
Ketika itu saya sedar, kami boleh hadapinya.
TOPIK TERHANGAT MASA KINI WENDY
EJ Johnson yang menawan.
Awak mengaku homoseksual dengan cara yang dramatik.
Itu yang penting.
- Saya akan sayang dia seadanya… - Bagus.
TEMU BUAL MAGIC & KELUARGA
Sokongan ayah
dapat memberi kesedaran kepada ramai keluarga,
para bapa dan anak lelaki.
ANAK LELAKI MAGIC JOHNSON BERSAMA TEMAN LELAKI. IBU BAPA BANGGA
Terutamanya bagi golongan kulit hitam.
Saya cuma nampak kasih sayang seorang bapa
dan perasaan bangganya apabila bercakap tentang EJ.
Saya tak tahu saya pun akan hadapi keadaan sama bertahun-tahun kemudian.
DWYANE WADE PENGAWAL HEAT 2003-2016, 2018-2019
SOKONGAN DWYANE WADE TERHADAP ANAK PEREMPUAN TRANSJANTINA DAPAT BANTU
Itu saja yang penting.
Perasaan bangga apabila bercakap tentang anaknya. Itu saja.
Dia hormati saya dan identiti saya serta galakkan saya serlahkan diri
dan tidak takut.
Dia membantu ramai golongan muda.
Itulah yang buatkan saya bangga.
Dia pernah beritahu saya,
"Ayah belajar banyak perkara dengan menjadi bapa kamu
dan memerhatikan kamu…"
Saya rasa dia pun sedar
kami ada banyak persamaan, bukan perbezaan.
Tiada siapa menyangka kami sangat rapat.
Earvin sedar ramai golongan muda hadapi kesukaran.
Kami bercadang untuk kembangkan yayasan
yang awalnya cuma fokus pada HIV/AIDS, kini turut fokus kepada biasiswa.
AMBER GRANT PENERIMA BIASISWA YAYASAN MAGIC JOHNSON
Yayasan Magic Johnson seperti keluarga jauh saya.
Saya bekas penerima biasiswa…
DAVID JOHNS PENERIMA BIASISWA YAYASAN MAGIC JOHNSON
…Program Biasiswa Magic Johnson/Taylor Michaels.
Fokus program biasiswa itu ialah mencari para pelajar
yang bukan saja perlukan bantuan kewangan, malah mentor.
Kebanyakan pelajar yang terpilih, berdepan kesusahan.
Mereka boleh memasuki kolej, tapi berdepan masalah kewangan.
Jadi, Yayasan Magic Johnson membantu dari segi itu.
Kami bukan saja menawarkan biasiswa,
malah memberikan medium untuk mereka capai kejayaan.
Kami sedar, bukan duit saja yang diperlukan untuk kolej,
mereka perlukan sokongan juga.
Ada pusat teknologi di beberapa bandar
yang bekalkan komputer riba, ajar cara buat resume, bengkel temu duga.
Pada awalnya cuma ada 30 orang penerima biasiswa.
Lama kelamaan, bilangan penerima bertambah.
Beribu-ribu pelajar dan golongan muda
dapat sambung pengajian di kolej.
Semua itu amat indah.
Magic Johnson, yang kami gelar "Ayah Earv,"
adalah seperti bapa saya.
Bapa kandung saya hebat tapi Magic macam bapa bonus.
Kami panggil dia "Ayah Earv." Saya tak biasa panggil dia Magic.
Mereka panggil dia "Ayah Earv,"
dan dia memainkan peranan besar dalam hidup mereka.
Apabila bersama kami, dia bukan bintang bola keranjang.
Dia bukan Earvin "Magic" Johnson.
Dia sangat mesra, baik hati dan penyayang.
Dia mahu tengok kita maju.
Dia nampak potensi kami, buat pelaburan, beri galakan dan menjaga kami.
Dia beri kami keyakinan sepanjang perjalanan kami.
"Awak penting. Kata-kata awak bermakna dan orang ramai perlu mendengarnya.
Jangan takut. Mara."
Bagi saya, dia seorang legenda dan ikon.
Dia sudah capai kejayaan yang melebihi jangkaannya.
Dia tak pernah berhenti dan putus asa.
Dia antara pengawal terbaik
dan pemain bola keranjang terhebat sepanjang zaman.
Pemain pertama yang menang kejuaraan sekolah tinggi,
NCAA, NBA dan Olimpik.
Dia pernah menang lima anugerah MVP dan lima cincin kejuaraan.
Johnson mencipta perubahan sebagai ahli perniagaan berjaya.
Dia bantu menggiatkan semula kejiranan urban.
Dia amat sinonim dengan bandar Los Angeles, malah lebih lagi.
Saya masih ingat, saya bawa ibu saya sebab bapa saya tak dapat datang.
Tiba-tiba, mak menangis.
Saya tanya, "Kenapa, mak?"
Dia kata, "Mak tak sangka. Datuk kamu…
Tentu datuk kamu gembira
sebab Jackie Robinson pemain kesukaannya.
Dia peminat Jackie dan selalu dengar perlawanannya melalui radio.
Kini, kamu miliki pasukan Jackie. Kamu antara pemilik pasukan itu."
Saya terkelu.
Saya lahir sehari selepas Jackie Robinson sertai perlawanan pertamanya di Brooklyn.
Dalam keluarga saya, detik itu amat penting.
KAREEM ABDUL-JABBAR PEMAIN TENGAH LAKERS 1975-1989
Enam puluh tahun kemudian,
Magic pula.
Itulah tuah yang kita tak jangkakan.
Ia berlaku begitu saja.
Magic Johnson menyertai pasukan baharu, LA Dodgers.
Rekod kemenangannya bersama Lakers dan senyuman manisnya
secara tiba-tiba
menghapuskan nasib malang yang menimpa Dodgers dan peminat mereka.
Saya tak dapat…
Saya tak dapat gambarkan dengan kata-kata.
Jadi, ini detik indah.
Bapa saya ajar, jangan berhutang dengan sesiapa.
Dia selalu ajar, beli kereta yang saya mahu
dan beli rumah yang saya mahu.
Itulah kuasa Amerika.
Dodgers menang pada tahun 2020.
Inilah yang penting.
Mahu tahu apa saya beritahu mereka apabila saya beli pasukan itu?
"Saya dah ada banyak cincin kejuaraan Laker. Saya nak cincin Siri Dunia pula."
Saya dah dapat. Ya!
Budak kulit hitam dari Lansing, Michigan.
Dia mahu jadi pemilik.
Itulah fokus dia sekarang.
Sekali lagi, Johnson membawa keajaiban
kepada francais kesayangan ramai.
Mereka cadangkan untuk beli Sparks. Saya bersetuju.
Ayuh, Sparks!
Jika kita tanya dia, "Apa rancangan selepas ini?"
Tentu dia akan kata, "Mujur awak tanya. Ini rancangan saya."
Ikon Los Angeles, Magic Johnson
kini sebahagian daripada penaja LAFC,
sebuah kelab bola sepak baharu yang baru menerima kelulusan MLS.
Itulah yang saya mahu tengok sebagai lelaki tua kulit hitam.
BOB MCADOO PEMAIN TENGAH LAKERS 1981-1985
Dia melakukan perkara yang kami tak dapat impikan pun.
Earvin memang seorang perintis.
Ia amat penting kerana
kami bukan sekadar mencipta peluang.
ERIC HOLOMAN CEO, INSURANS HAYAT EQUITRUST
Kami pastikan peluang itu sentiasa terbuka untuk generasi seterusnya.
DWYANE WADE SERTAI ORGANISASI JAZZ
Saya dapat capai keinginan saya
yang saya tak jangka akan tercapai.
Sekali lagi, Magic membuktikan yang ia dapat dilakukan.
Sebab itulah, lelaki kulit hitam mengagumi Earvin.
Dia lelaki pertama yang ajar kami cara lain untuk mencari rezeki,
menyumbang kepada komuniti dan beri peluang pekerjaan kepada kulit hitam.
Itu pencapaian yang hebat.
Kita semua terhutang budi kepada Magic.
SHAQUILLE O'NEAL PEMAIN TENGAH LAKERS 1996-2004
Saya boleh katakan kepada setiap generasi.
Saya terhutang budi kepada Magic.
Magic Johnson membuktikan
kita tak patut hilang semangat dan tidak bangkit.
Semua orang boleh hilang semangat.
STEPHEN A. SMITH WARTAWAN SUKAN ESPN
Dia pun sama. Tapi dia bangkit.
Tengoklah pencapainnya sekarang.
Walaupun dia harungi pelbagai cabaran…
RAKAN SEKOLEJ
…untuk sampai ke tahap ini,
hubungannya dengan Cookie…
- Mengagumkan. - Itulah yang diingini semua orang.
- Kisah cinta yang indah. - Ya, betul.
Setiap kali mereka bersama,
dia sentiasa jaga Cookie. "Mana Cookie?"
Dia sentiasa pegang atau cari Cookie.
- Ya. - Saya suka cara dia layan,
menjaga dan melindungi Cookie.
Semua itu disebabkan kasih sayang.
Itulah yang saya suka tentang hubungan mereka.
Mereka saling menyayangi.
Majlis mewah di Nice, Perancis,
- memang hebat. - Saya ada video. Wah!
- Dia buat begitu demi Cookie. - Saint-Tropez.
Memang mengagumkan.
Kejutan!
Terima kasih sebab datang untuk raikan ulang tahun ke-25 kami.
Kadangkala saya akan terfikir, sudah 25 tahun.
Setiap hari saya berdoa,
dan mengharapkan keajaiban…
tapi kemudian saya tersedar, keajaiban telah pun terjadi.
Dia masih di sini.
Dia sihat.
Inilah keajaiban kami.
Anda boleh cakap apa saja tentang individu terhebat sepanjang zaman.
Anda boleh cakap tentang Bill Russell, Jerry West, Oscar Robertson,
Wilt Chamberlain atau Kareem Abdul-Jabbar.
Michael Jordan, LeBron James.
Anda cakaplah apa saja.
Bukan sebab saya jurulatihnya
atau saya sayang dia. Bagi saya, dialah yang terhebat.
Pendapat orang lain berbeza.
Saya ada pendapat tersendiri.
Tapi, tak kisahlah siapa yang hebat.
Kami akan sentiasa terhubung seumur hidup kami.
Nama dia Magic.
Kami tahu, ia tentulah penuh keajaiban.
Dia tak sedar kesan daripada namanya.
Namanya akan terpahat buat selamanya.
Saya tak pernah anggap nama "Magic" menarik.
Saya tak terfikir ia akan diterima dan kekal lama.
Tapi lihatlah sekarang.
Sekarang, saya 61 tahun dan masih dipanggil Magic.
Nampaknya, tanggapan saya salah
dan orang ramai betul.
Terjemahan sari kata oleh Hamizah